
Ministru kabineta noteikumi Nr. 521
Rīgā 2024. gada 13. augustā (prot. Nr. 31 35. §)
Par Latvijas Republikas valdības un Amerikas Savienoto Valstu valdības līgumu par drošības pasākumiem klasificētas informācijas aizsardzībai
Izdoti saskaņā ar Ministru kabineta iekārtas likuma 31. panta pirmās daļas 2. punktu
· 1. Latvijas Republikas valdības un Amerikas Savienoto Valstu valdības līguma par drošības pasākumiem klasificētas informācijas aizsardzībai (turpmāk – līgums) projekts ar šiem noteikumiem tiek pieņemts un apstiprināts.
· 2. Līgumā paredzēto saistību izpildi koordinē Satversmes aizsardzības birojs.
· 3. Līgums stājas spēkā tā 23. panta 1. daļā noteiktajā laikā un kārtībā.
· 4. Atzīt par spēku zaudējušiem Ministru kabineta 2022. gada 4. oktobra noteikumus Nr. 617 "Par Latvijas Republikas valdības un Amerikas Savienoto Valstu valdības līgumu par drošības pasākumiem klasificētas informācijas aizsardzībai".
· 5. Līdz ar līguma spēkā stāšanos spēku zaudē Ministru kabineta 1997. gada 30. decembra rīkojums Nr. 668 "Par Latvijas Republikas valdības un Amerikas Savienoto Valstu valdības līgumu par drošības pasākumiem klasificētas militāras informācijas aizsardzībai" (Latvijas Vēstnesis, 1998, 1./2. nr.).

